21.6.2014 Jurnalul Oficial al Uniunii Europene L 182/31 REGULAMENTUL DE PUNERE ÎN APLICARE (UE) NR. 687/2014 AL COMISIEI din 20 iunie 2014 de modificare a Regulamentului (UE) nr. 185/2010 în ceea ce priveşte clarificarea, armonizarea şi simplificarea măsurilor de securitate a aviației, echivalența standardelor de securitate și măsurile de securitate privind transportul de mărfuri și poștă (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (), în special articolul 4 alineatul (3), întrucât: (1) Experienţa dobândită cu ocazia punerii în aplicare a Regulamentului (UE) nr. 185/2010 al Comisiei () a arătat necesitatea modificării modalităților de punere în aplicare a anumitor standarde de bază comune. (2) Pentru îmbunătățirea clarității juridice, astfel încât să se evite interpretările divergente ale legislației și să se asigure, totodată, aplicarea optimă a standardelor de bază comune în domeniul securității aviației, ar trebui clarificate, armonizate sau simplificate anumite măsuri specifice de securitate a aviației. (3) Modificările se referă la aplicarea unui număr limitat de măsuri în legătură cu articolele interzise, securitatea aero- navei, controalele de securitate ale mărfurilor, poştei, proviziilor de bord şi de aeroport şi echipamentelor de secu- ritate. (4) În conformitate cu Regulamentul (CE) nr. 272/2009 al Comisiei (*), Comisia ar trebui să recunoască echivalența standardelor de securitate a aviației ale țărilor terţe și ale altor țări și teritorii cărora nu li se aplică titlul VI din TFUE, cu condiția respectării criteriilor stabilite în respectivul regulament. (5)  Comisia a verificat satisfacerea de către aeroporturile din Guernsey, Insula Man și Jersey a criteriilor prevăzute în partea E a anexei la Regulamentul (CE) nr. 272/2009. (6)  Regulamentul (UE) nr. 185/2010 enumeră, în anexa sa, ţările terțe și alte țări şi teritorii cărora nu li se aplică titlul VI din TFUE recunoscute a aplica standarde de securitate echivalente cu standardele de bază comune pe care le stabileşte Regulamentul (CE) nr. 272/2009. (7) Atât Regulamentul (CEE) nr. 2454/93 al Comisiei (“), cât şi Regulamentul (UE) nr. 185/2010 prevăd cerințe de securitate similare pentru entitățile care operează în lanțul de aprovizionare al mărfurilor și poştei. (8) Cerinţele de securitate privind programul de securitate al agentului abilitat și al expeditorului cunoscut, definite în Regulamentul (UE) nr. 185/2010 și cele privind programul de securitate al operatorului economic autorizat (AEO), definite în Regulamentul (CEE) nr. 2454/93, ar trebui în continuare aliniate pentru a permite recunoaş- terea reciprocă și pentru a facilita activitatea sectorului şi autorităților guvernamentale în cauză, menținând, în același timp, nivelurile de securitate actuale. (9)  Prin urmare, Regulamentul (UE) nr. 185/2010 ar trebui modificat în consecință. (10) Măsurile prevăzute de prezentul regulament sunt conforme cu avizul Comitetului pentru securitatea aviației civile, () JOL97,9.4.2008, p. 72. () Regulamentul (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației JOL 55, 5.3.2010, p. 1). () Regulamentul (CE) nr. 272/2009 al Comisiei din 2 aprilie 2009 de completare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008 al Parlamentului European şi al Consiliului, JO L 91, 3.4.2009, p. 7). W) Regulamentuş (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar O L 253,11.10.1993,p. 1).